

NÁVRH

**č. 3/2016**

**o označovaní ulíc a iných verejných priestranstiev a číslovaní stavieb na území mesta Nováky**

Mesto Nováky podľa § 6 ods. 1 v súlade s § 2b a § 2c zákona č. 369/1990 Zb. o obecnom zriadení v znení neskorších predpisov (ďalej len zákon o obecnom zriadení) a v zmysle Vyhlášky Ministerstva vnútra SR č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a číslovaní stavieb v znení neskorších predpisov vydáva toto Všeobecne záväzné nariadenie o označovaní ulíc a iných verejných priestranstiev a číslovaní stavieb na území mesta Nováky

**OBSAH**

**PRVÁ ČASŤ**

**Základné ustanovenia**

§ 1 Účel a rozsah pôsobnosti nariadenia 3

§ 2 Vymedzenie základných pojmov 3

**DRUHÁ ČASŤ**

**Postup pri označovaní názvov ulíc a iných verejných priestranstiev**

§ 3 Názvy ulíc a verejných priestranstiev 3

§ 4 Zrušenie názvov ulíc a verejných priestranstiev 4

§ 5 Zásady označovania ulíc a iných verejných priestranstiev 4

§ 6 Označovanie ulíc a iných verejných priestranstiev inými orientačnými údajmi 4

§ 7 Zásady označovania nových ulíc a ich zmeny 5

**TRETIA ČASŤ**

**Číslovanie stavieb**

§ 8 Vymedzenie pojmu „číslovanie stavieb“ 5

§ 9 Druhy číslovania 5

§ 10 Určovanie súpisných a orientačných čísiel 5

§ 11 Určovanie orientačných čísiel 6

§ 12 Rozhodovanie o určení súpisného a orientačného čísla stavbe 6

§ 13 Oznámenie o určení, zmene alebo zrušení súpisného alebo orientačného čísla 7

§ 14 Evidencia číslovania stavieb 8

§ 15 Označovanie stavieb číslami 8

**ŠTVRTÁ ČASŤ**

**Záverečné ustanovenia**

§ 16 Povinnosti občanov mesta 8

**Príloha č. 1**

Zoznam platných názvov ulíc, verejných priestranstiev a častí mesta Nováky 10

**Príloha č. 2**

Zoznam zrušených názvov ulíc v meste Nováky 11

**Príloha č. 3**

Žiadosť o určenie súpisného, orientačného čísla budove12

**Príloha č. 4**

Žiadosť o zmenu alebo zrušenie súpisného, orientačného čísla budove14

**PRVÁ ČASŤ**

**Základné ustanovenia**

**§ 1
 Účel a rozsah pôsobnosti nariadenia**

1. Účelom tohto nariadenia je stanoviť pravidlá, podľa ktorých sa postupuje pri označovaní ulíc a iných verejných priestranstiev a číslovaní stavieb na území mesta Nováky (ďalej len „mesto“) a jeho častí pre ľahšiu a presnejšiu orientáciu v meste a pre správne vyjadrovanie bydliska, adresy, sídla alebo umiestnenia určitého objektu alebo osoby.
2. Evidenciu určených názvov a prípadných zmien názvov ulíc a iných verejných priestranstiev vedie Mestský úrad Nováky.

**§ 2
Vymedzenie základných pojmov**

1. **Ulica** je súvislá komunikácia s priľahlými stavbami alebo pozemkami, určenými územným plánom na zastavanie.
2. **Iné verejné priestranstvá** sú plochy ležiace spravidla v osobitnej časti mesta, verejne prístupných obyvateľstvu a určené na verejné účely.
3. **Stavba** pre účely tohto nariadenia je každá samostatná stavba, ležiaca na území mesta alebo jeho časti, spojená so zemou pevným základom, ktorá má vlastný vchod.
4. **Časťou alebo súčasťou samostatnej stavby** je všetko, čo k nej podľa povahy a účelu konkrétneho objektu patrí a nemôže byť oddelené bez toho, aby sa neznehodnotila časť alebo súčasť samostatnej stavby (priečelia, vchody, schodištia, spoločné terasy, podkrovia, povaly, práčovne, sušiarne, výťahy, kotolne, a pod.).
5. **Zoskupenou stavbou** je najmä viac objektov, ktoré spolu nejakým spôsobom súvisia, alebo súviseli, či už svojím usporiadaním, charakterom stavby, účelovým určením alebo formou užívania.
6. **Súpisné číslo** je číslo, ktoré sa prideľuje samostatnej stavbe v poradí podľa osobitnej evidencie.
7. **Orientačné číslo** je číslo na označenie každého samostatného vlastného vchodu. Za samostatný vlastný vchod nemožno považovať len dvere alebo iný otvor umožňujúci vstup do objektu.

**DRUHÁ ČASŤ**

**Postup pri označovaní názvov ulíc a iných verejných priestranstiev**

**§ 3**

**Názvy ulíc a verejných priestranstiev**

1. Názvy ulíc a verejných priestranstiev sa určujú s prihliadnutím na históriu mesta, na významné nežijúce osobnosti, na veci a pod. Neprípustné sú názvy po žijúcich osobách, urážajúce mravnosť, náboženské alebo národnostné cítenie, duplicitné, jazykovo nesprávne a názvy nepriliehavé vzhľadom na históriu mesta. Názvy ulíc a verejných priestranstiev sa prijímajú schválením všeobecne záväzného nariadenia (ďalej len „VZN“).
2. Každá ulica má svoj vlastný názov. Súčasťou názvu ulice je aj slovo „ulica“ alebo označenie druhu iného verejného priestranstva. Súčasné názvy a pomenovania ulíc, verejných priestranstiev a častí mesta tvoria neoddeliteľnú prílohu tohto nariadenia - Prílohu č. 1.
3. Označovanie ulíc a verejných priestranstiev názvami zabezpečuje mesto na vlastné náklady.
4. V záujme rozvoja mesta , berúc do úvahy súčasnú i budúcu výstavbu podľa územného plánu mesta, sa budú určovať aj nové pomenovania a názvy ulíc a verejných priestranstiev.
5. Zmenu názvu ulice a názov novej ulice predkladá názvoslovná komisia zložená z poslancov mestského zastupiteľstva (prípadne doplnená o odborníkov z radov občanov) mestskému zastupiteľstvu na schválenie formou dodatku k tomuto všeobecne záväznému nariadeniu.

**§ 4**

**Zrušenie nepoužívaných názvov ulíc a verejných priestranstiev**

1. Doterajšie zaužívané názvy ulíc a pomenovania verejných priestranstiev ostávajú v platnosti. Súčasné názvy a pomenovania ulíc, verejných priestranstiev a častí mesta tvoria Prílohu č. 1 tohto nariadenia.
2. Názvy a pomenovania ulíc a verejných priestranstiev, ktoré sa týmto VZN rušia, tvoria Prílohu č. 2 tohto nariadenia. Predmetné ulice sa nachádzajú v časti mesta Laskár, ktorá je v poddolovanom území, a je v súčasnosti neobývaná.
3. Názvy a označenia podľa odseku 1) tohto nariadenia je treba rešpektovať a používať tak, ako boli určené pre príslušnú ulicu, námestie alebo časť mesta.

**§ 5**

**Zásady označovania ulíc a iných verejných priestranstiev**

1. Každú ulicu a iné verejné priestranstvo je treba označiť orientačnou tabuľou s názvom ulice a iného verejného priestranstva.
2. Orientačná tabuľa s názvom ulice sa umiestňuje na pozemnú stavbu (ďalej len „ budovu“), ktorá sa nachádza najbližšie k miestu vyústenia ulice do stredu mesta, a na budovu, ktorou sa ulica končí. Ak do ulice vyúsťuje iná ulica, aj najbližšia budova pri takomto vyústení ulice. Občan umožní montáž orientačnej tabule s označením názvu ulice na stavbe, ktorej je vlastníkom.
3. Na orientačnej tabuli s názvom ulice alebo iného verejného priestranstva sa používa plný neskrátený názov tak, ako je uvedený v Prílohe č. 1 tohto nariadenia.
4. Názvy ulíc a iných verejných priestranstiev možno určovať a meniť iba po dôkladnom prerokovaní s odborníkmi a obyvateľmi mesta a iba nariadením alebo zmenou prípadne dodatkom k tomuto nariadeniu.
5. Pred prijatím nového nariadenia, zmeny alebo doplnenia nariadenia o označovaní ulíc alebo iných verejných priestranstiev zriadi ako svoj dočasný orgán **názvoslovnú komisiu**. Názvoslovná komisia je zložená z poslancov mestského zastupiteľstva a odborníkov z radov občanov. Komisia má najmenej troch členov.
6. Názvoslovná komisia prerokuje navrhnutý názov ulice alebo iného verejného priestranstva s obyvateľmi mesta alebo obyvateľmi mestskej časti, a to osobným prerokovaním alebo prostredníctvom regionálnej tlače alebo inými dostupnými prostriedkami.
7. Ak väčšina obyvateľov mesta alebo jeho časti, ktorí sa k navrhovanému názvu vyjadrili s ním súhlasí, názvoslovná komisia predloží návrh na schválenie formou určenou v odseku 4) mestskému zastupiteľstvu.
8. Mestské zastupiteľstvo schvaľuje aj vzor orientačnej tabule na označenie názvov ulíc a iných verejných priestranstiev, ktorá sa bude na označenie názvov v celom meste používať.
9. O určených a schválených názvoch a iných verejných priestranstiev vedie mesto prostredníctvom Oddelenia výstavby a rozvoja mesta Mestského úradu v Novákoch (ďalej len „ mestský úrad“) evidenciu názvov.

**§ 6**

**Označovanie ulíc a iných verejných priestranstiev inými orientačnými údajmi**

1. Mesto môže označiť ulice okrem orientačných tabúľ s názvami ulíc aj ďalšími orientačnými údajmi na samostatných **informačných tabuliach** rovnakého typu. Ďalšími orientačnými údajmi je označenie smeru ulice, umiestnenie významných inštitúcií, budov a iné údaje, ktoré uľahčujú orientáciu v meste.
2. Informačné tabule na označenie ulice ďalšími orientačnými údajmi sa umiestňujú spravidla na križovatke ulíc tak, aby neprekážali viditeľnosti dopravných značiek. Osadzujú sa na samostatných stojanoch zapustených do zeme, výnimočne sa môžu umiestniť aj na budovy alebo iné vhodné miesta.

**§ 7**

**Zásady označovania nových ulíc a ich zmeny**

1. Mesto určuje názvy ulíc a ich zmeny na základe požiadaviek.
2. Názvy ulíc a verejných priestranstiev možno určovať a meniť len po ich dôkladnom prerokovaní v zmysle § 5 odsekov 4) až 7) a iba nariadením alebo zmenou prípadne dodatkom k tomuto nariadeniu.

**TRETIA ČASŤ**

**Číslovanie stavieb**

**§ 8**

**Vymedzenie pojmu „číslovanie stavieb“**

1. Číslovaním stavieb sa rozumie:
2. rozhodovanie mesta o určení súpisného čísla stavbe a orientačného čísla stavbe, zápisom do Registra adries,
3. pridelenie určeného súpisného čísla a orientačného čísla konkrétnej stavbe, vydanie oznámenia o pridelení čísla a vydanie tabuľky s prideleným číslom,
4. vedenie evidencie súpisných čísiel a orientačných čísiel mestom a udržiavanie evidencií v súlade so skutočným stavom.

**§ 9**

**Druhy číslovania**

1. Stavby sa číslujú súpisnými číslami a orientačnými číslami.

 **§ 10**

**Určovanie súpisných a orientačných čísiel**

Mesto určuje, mení alebo zrušuje súpisné číslo a orientačné číslo bytovým budovám a nebytovým budovám (ďalej len „budova“), vedie evidenciu súpisných čísiel a evidenciu orientačných čísiel a udržiava ju v aktuálnom stave. Mesto zmení alebo zruší súpisné číslo alebo orientačné číslo aj bez žiadosti, ak sa zmení alebo pominie dôvod, pre ktorý bolo určené.

1. Osoba určená v kolaudačnom rozhodnutí je povinná požiadať o určenie súpisného čísla a orientačného čísla do 30 dní odo dňa právoplatnosti kolaudačného rozhodnutia; ak tak neurobí, mesto určí súpisné číslo a orientačné číslo aj bez žiadosti.
2. Predo dňom právoplatnosti kolaudačného rozhodnutia na účel prevodu vlastníctva k budove alebo poistenia budovy mesto môže na žiadosť určiť stavebníkovi súpisné číslo a orientačné číslo aj bez kolaudačného rozhodnutia.
3. Samostatné súpisné číslo nemožno prideliť :
4. nadstavbám, ktorými sa zvyšujú existujúce budovy,
5. prístavbám, ktorými sa pôvodné budovy pôdorysne rozširujú, ale ktoré sú prevádzkovo spojené s týmito budovami,
6. tzv. „vstavbám“ ktoré vznikli takou stavebnou úpravou budovy, pri ktorej sa zachováva vonkajšie pôdorysné a výškové ohraničenie budovy,
7. drobným stavbám, ktoré tvoria doplnkovú funkciu k hlavnej budove (§139 b ods. 5 a 6 Zákon 50/1976 Zb. o územnom plánovaní a stavebnom poriadku – „stavebný zákon“),
8. príslušenstvu budovy (teda veciam, ktoré určil vlastník stavby, aby sa s ňou spoločne užívali napr. letná kuchyňa, kôlňa, udiareň a pod.),
9. časti budovy (t. j. objektom, ktoré podľa povahy a účelu ku konkrétnej stavbe patria a nemôžu byť oddelené bez toho, aby sa neznehodnotili samé, alebo aby sa ich oddelením neznehodnotila celá budova, napr. strechy, vchody, priečelia, schodištia, spoločné terasy, kotolne, vodovodné, teplonosné, kanalizačné, elektrické, telefónne a iné prípojky, a to aj vtedy, ak sú umiestnené mimo budovy).
10. Na označovanie stavieb súpisnými a orientačnými číslami obstaráva mesto na vlastné náklady tabuľky rovnakého vzoru.
11. Na účely prevodu vlastníctva k stavbe a poistenia stavby môže mesto určiť stavebníkovi súpisné a orientačné číslo aj bez kolaudačného rozhodnutia.

**§ 11**

**Určovanie orientačných čísiel**

1. Číslovanie orientačnými číslami je pomocným druhom číslovania, ktoré slúži na orientáciu v meste a na konkrétnej ulici.
2. Orientačné číslovanie vychádza z číslovania budov súpisnými číslami a úzko naň nadväzuje.
3. Orientačné číslovanie je pre každú ulicu samostatné a začína číslom „1“, pričom budovy v smere od stredu mesta na ľavej strane majú nepárne čísla a na pravej strane párne čísla jednotného číselného radu.
4. Začiatok ulice sa obvykle určuje bližšou polohou k jednému, presne určenému bodu v meste.
5. Umožňuje sa prideľovať orientačné čísla aj tzv. „prielukám“ určeným na zastavanie, teda stavebným pozemkom, na ktorých ešte nie je postavená „samostatná stavba“, a to v nadväznosti na územný plán mesta a koncepciu rozvoja jednotlivých oblastí života mesta, pričom je nutné dodržať číslovanie orientačnými číslami podľa odseku 2) a 3).

**§ 12**

**Rozhodovanie o určení súpisného a orientačného čísla stavbe**

1. Na rozhodovanie o určení, zmene a zrušení súpisného a orientačného čísla sa nevzťahuje všeobecný predpis o správnom konaní. Mesto rozhoduje o pridelení určitého čísla zápisom v Registri adries a vydáva o tom **OZNÁMENIE**.
2. Oznámenie o pridelení určitého čísla konkrétnej stavbe sa vydáva na základe žiadosti stavebníka, ktorá obsahuje:
3. **právoplatné kolaudačné rozhodnutie** /overená fotokópia/ ak ho stavba vyžadovala; ak sa budova nekolauduje, alebo príslušný orgán od jej kolaudácie upustil, stavebník predloží príslušné povolenie stavebného úradu na uskutočnenie stavby, z ktorého vyplýva, že stavba nevyžadovala kolaudáciu; **pri rozostavanej stavbe stavebné povolenie,**
4. **doklad o vlastníctve pozemku(ov) alebo doklad o inom práve k pozemku(om) zastavanému stavbou,**
5. **zameranie adresného bodu /**geodetické zameranie hlavného vstupu(ov) do budovy - § 3 ods. 4 zákona č. 125/2015 Z. z. a vykonávacej vyhlášky č. 142/2015 Z. z. tohto zákona/,
6. **údaj o tom, či sa v budove nachádzajú byty a údaje o počte bytov, číslach bytov a ich rozmiestnení na jednotlivých podlažiach; v prípade viacerých hlavných vstupoch do budovy údaj o tom, ktoré byty (číslo a podlažie) prislúchajú k jednotlivým hlavným vstupom /**ak sa v budove nachádza byt(y)/ **pri väčšom počte bytov uviesť v osobitnej prílohe,**
7. v prípade, ak stavebník už neexistuje /právnická osoba zanikla, fyzická osoba nežije/, žiadateľ preukáže právne nástupníctvo stavebníka,
8. ak žiadosť nepodá stavebník, žiadateľ predloží splnomocnenie na zastupovanie.

Vzor žiadosti o určenie súpisného, orientačného čísla budove tvorí Prílohu č. 3. Prílohu č. 4 tvorí žiadosť o zmenu alebo zrušenie súpisného, orientačného čísla budove.

1. Súpisné číslo a orientačné číslo sa určujú budove v lehote 30 dní odo dňa doručenia úplnej žiadosti podľa poradia, v akom bola mestu doručená.
2. Orientačné číslo sa pridelí stavbe podľa poradia budovy v jednotnom číselnom rade ulice.
3. Ak ide o budovu, ktorá je stavbou pre obranu štátu stavbu pre bezpečnosť štátu, alebo budovu, ktorá je stavbou jadrového zriadenia alebo stavbou súvisiacou s jadrovým zariadením mesto vydá **ROZHODNUTIE**.
4. **Ak mesto nevyhovie žiadosti** o určenie súpisného čísla, vydá o tom **ROZHODNUTIE.**

**§ 13**

**Oznámenie o určení, zmene alebo zrušení súpisného alebo orientačného čísla**

1. Oznámenie o určení, zmene alebo zrušení súpisného alebo orientačného čísla budove obsahuje údaje o:
2. súpisnom a orientačnom čísle,
3. názov mesta a jej číselný kód,
4. názov časti mesta, ak sa mesto člení na časti, názov ulice a názov katastrálneho územia, v ktorých sa budova nachádza,
5. parcelné číslo pozemku, na ktorom je budova postavená; ak je budova postavená na viacerých pozemkoch, uvedú sa všetky parcelné čísla týchto pozemkov,
6. kód druhu stavby,
7. dátum vydania a číslo kolaudačného rozhodnutia a názov orgánu, ktorý ho vydal; pri rozostavanej stavbe dátum vydania a číslo stavebného povolenia a názov orgánu, ktorý ho vydal,
8. meno, priezvisko a trvalý pobyt žiadateľa, ak ide o fyzickú osobu, alebo názov, sídlo a identifikačné číslo organizácie, ak ide o právnickú osobu,
9. dátum, meno, priezvisko, funkciu a podpis oprávnenej osoby a odtlačok úradnej pečiatky s erbom mesta,
10. informáciu o tom, či bolo súpisné a orientačné číslo určené stavbe bez kolaudačného rozhodnutia.
11. Bez kolaudačného rozhodnutia možno určiť súpisné číslo a orientačné číslo aj stavbe, ktorá sa nekolauduje, t. j. stavbe pred uskutočnením ktorej sa vyžaduje iba ohlásenie stavebnému úradu a ak ide o stavbu, od kolaudácie ktorej stavebný úrad upustil.
12. Ak ide o stavby, u ktorých nedošlo k zrušeniu tzv. evidenčného čísla alebo jeho nahradenie súpisným číslom, alebo v prípade starých stavieb postavených do roku 1976, ktorým neboli určené súpisné čísla (napr. z dôvodu neznámeho vlastníka, nedbanlivosti správcu, zmeny vlastníka na základe reštitúcií), možno určiť súpisné číslo aj na základe terajšieho užívateľa a skutočností, ktoré viedli mesto k určeniu súpisného čísla. Aj v týchto prípadoch musí však ísť o legálnu stavbu, vybudovanú v súlade s územným plánom mesta a stavebnými predpismi a na základe povolenia alebo dodatočného súhlasu príslušného stavebného úradu.
13. Súpisné číslo sa určuje aj dočasnej stavbe (postavenej na určité konkrétne obdobie). V takomto prípade je mesto povinné sledovať lehotu, na ktorú bola stavba postavená a po jej uplynutí určené súpisné číslo zrušiť.
14. Zmeniť alebo zrušiť súpisné číslo alebo orientačné číslo možno len výnimočne po predchádzajúcom upozornení a prerokovaní s vlastníkom stavby.
15. Nie je možné bez vážnych dôvodov vydať nové oznámenie o pridelení súpisného čísla stavbe, ktorá má platné súpisné číslo určené v minulosti.
16. Ak mesto zmení alebo zruší súpisné číslo a orientačné číslo zápisom do registra adries z dôvodu zmeny územného plánu, zmeny názvu ulice alebo prečíslovania budov, oznámi to bezodkladne písomne vlastníkovi budovy.
17. Mesto pre žiadateľa o vydanie dokladu o súpisnom čísle alebo o orientačnom čísle, ktoré bolo v minulosti pridelené môže vydať potvrdenie o pridelenom súpisnom a orientačnom čísle. Potvrdenie obsahuje všetky náležitosti ako **OZNÁMENIE** o pridelení súpisného alebo orientačného čísla.

**§ 14**

**Evidencia číslovania stavieb**

1. Evidencia súpisných čísiel a orientačných čísiel sa vedie na evidenčných listoch a v počítačovom médiu.
2. Evidencia súpisných čísiel obsahuje údaje uvedené v **OZNÁMENÍ** a údaje o bytoch a nebytových priestoroch v jednotlivých domoch.
3. Evidencia sa vedie na osobitnom liste pre každý vchod do budovy označený orientačným číslom, a to aj vtedy, keď vchody vyúsťujú do rôznych ulíc. Listy sa zakladajú podľa názvov ulíc usporiadaných podľa abecedného poradia a ukladajú sa podľa aritmetického poradia čísiel.
4. Mesto poskytuje orgánom štátu údaje potrebné na úradné konanie alebo na vedenie ich evidencií a registrov.

**§ 15**

**Označovanie stavieb číslami**

1. Tabuľky so súpisnými číslami obvykle dáva vyhotoviť mesto.
2. Tabuľky so súpisným číslom sa vyhotovujú na náklady mesta a stavebník ich obdrží bez náhrady.
3. Vyhotovenie tabuľky s orientačným číslom si zaobstará a uhrádza stavebník.
4. Tabuľku so súpisným číslom preberie stavebník spolu s **OZNÁMENÍM** o určení čísla stavbe.
5. Pripevnenie a údržbu tabuľky so súpisným číslom a orientačným číslom zabezpečuje stavebník na vlastné náklady.
6. Tabuľky sa umiestňujú spravidla vedľa seba, napravo od vchodu tak, aby boli dobre viditeľné

z najbližšej komunikácie a nepôsobili rušivo na vzhľad budovy a jej okolia.

**ŠTVRTÁ ČASŤ**

**Záverečné ustanovenia**

**§ 16**

**Povinnosti občanov mesta**

1. Povinnosťou občanov je dodržiavať ustanovenia ohľadom povinnosti umiestniť tabuľky so súpisným a orientačným číslom na stavbe, ktorej je vlastníkom a strpieť označenie ulíc orientačnými tabuľami v zmysle tohto VZN. Ak je na správu budovy založené spoločenstvo vlastníkov bytov a nebytových priestorov v dome, povinnosť podľa prvej vety plní toto spoločenstvo. Ak je na správu domu uzatvorená zmluva o výkone správy, povinnosť podľa prvej vety plní správca.
2. **Odo dňa vyhlásenia referenda, volieb** do Národnej rady Slovenskej republiky, volieb prezidenta Slovenskej republiky alebo ľudového hlasovania o jeho odvolaní, volieb do Európskeho parlamentu, volieb do orgánov územnej samosprávy, miestneho referenda alebo sčítania obyvateľov, domov a bytov **nemožno až do ich vykonania rozhodnúť** o územnej zmene, určiť alebo zmeniť názov mesta alebo jeho časti, určiť názov ulice alebo iného verejného priestranstva ani rozhodnúť o zmene číslovania budov.
3. Správneho deliktu sa dopustí právnická osoba alebo fyzická osoba – podnikateľ, ak:
4. poruší nariadenie,
5. poruší povinnosť podľa § 2c ods. 3 Zákona o obecnom zriadení,
6. poruší povinnosť podľa § 2c ods. 4 Zákona o obecnom zriadení,
7. alebo poruší povinnosť podľa § 30e. Zákona o obecnom zriadení.

Mesto uloží pokutu za správne delikty podľa odseku 1) do 6 638 eur. Mesto pri ukladaní pokuty prihliada na závažnosť, spôsob, trvanie a následky protiprávneho konania, na porušenie viacerých povinností a na opakované porušenie povinností. Pokutu možno uložiť do jedného roka odo dňa, keď sa mesto dozvedelo o porušení povinnosti, najneskôr však do troch rokov odo dňa porušenia povinnosti.

1. Porušenie tohto VZNsa riadi § 46 Zákona o priestupkoch č. 372/1990 Zb. v znení neskorších zmien a doplnkov.

Výnosy pokút sú príjmom rozpočtu mesta.

1. Dohľad nad dodržiavaním tohto nariadenia vykonáva Mesto Nováky.
2. Toto nariadenie bolo schválené Mestským zastupiteľstvom v Novákoch dňa 27. 06. 2016 uznesením č. ......./2016.
3. Toto všeobecne záväzné nariadenie nadobúda účinnosť 15. dňom od vyvesenia na úradnej tabuli mesta Nováky.........
4. Zmeny a doplnky tohto nariadenia schvaľuje Mestské zastupiteľstvo v Novákoch.

Zverejnené: 10. 06. 2016 Schválené:

Vyhlásené: Účinnosť:

 ........................................

 RNDr. Daniel Daniš

 primátor mesta

**Príloha č. 1**

**Zoznam platných názvov ulíc, verejných priestranstiev a častí mesta Nováky**

**A. Časť mesta: Nováky**

 **Názvy ulíc a verejných priestranstiev:**

1. Andreja Hlinku
2. Baníkov
3. Bernolákova
4. Čerešňová
5. Ernesta Ottu
6. Fraňa Kráľa
7. Gašpara Košťála
8. Hurbanova
9. Hviezdoslavova
10. Chalúpkova
11. Chemikov
12. Ivana Krasku
13. Jesenského
14. J. C. Hronského
15. Krátka
16. Kukučínova
17. Lehotská
18. Martina Rázusa
19. Mateja Bela
20. Matice Slovenskej
21. M. R. Štefánika
22. Námestie SNP
23. Partizánska
24. Pribinova
25. Priemyselná
26. Rastislavova
27. Suvorovova
28. Svätoplukova
29. Šimonovská
30. Šoltesovej
31. Športová
32. Štúrova
33. Tajovského
34. Tichá
35. Trenčianska
36. Vajanského
37. Žitná

**B. Časť mesta: Horné Lelovce**

 **Ulice:**

1. Duklianska
2. Kollárova
3. Lelovská
4. Lesná
5. Nábrežná
6. Trenčianska

**C. Časť mesta: Laskár**

**Príloha č. 2**

**Zoznam zrušených názvov ulíc v meste Nováky**

 **Časť mesta: Laskár**

 **Zrušené názvy ulíc:**

1. Baňa Mier
2. Háje
3. Laskárska
4. Lúčna
5. Na Majeri
6. Nová
7. Sládkovičova
8. Záhradná

**Príloha č. 3**

**Meno, priezvisko, adresa žiadateľa**....................................................................................................

................................................................................................................................................................

**Názov organizácie, IČO, sídlo** …........................................................................................................

…............................................................................................................................................................

 **Mesto Nováky**

 Mestský úrad

 Námestie SNP č. 349/10

 972 71 Nováky

**Žiadosť o určenie súpisného, orientačného čísla budove**

Podľa §2c ods. 3 zákona č. 369/1990 Zb. o obecnom zriadení v znení neskorších predpisov a §6 ods. 1 vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb v znení neskorších predpisov, žiadam o určenie:

* súpisného čísla
* orientačného čísla

**Žiadateľ** /podľa §2c ods. 3 zákona č. 369/1990 Zb. o obecnom zriadení v znení neskorších predpisov osoba určená v kolaudačnom rozhodnutí/:

**Fyzická osoba:** /meno, priezvisko, trvalý pobyt stavebníka/

**Právnická osoba:** /názov, sídlo, IČO/

..............................................................................................................................................................................................................................................................................................................................

**Kód druhu stavby, názov stavby a termín jej dokončenia /**podľa kolaudačného rozhodnutiaa prílohy č. 7 vyhlášky Úradu geodézie, kartografie a katastra Slovenskej republiky č. 461/2009 Z. z. ktorou sa vykonáva zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov – viď príslušná časť vyhlášky/

...............................................................

**Pozemok, na ktorom je budova postavená:**

**mesto**.....................................................................................................................................................

**ulica**.......................................................................................................................................................

**katastrálne územie**..........................................................................................................................….

**parcela číslo**..........................................................................................................................................

/ak je budova postavená na viacerých pozemkoch, uvedú sa všetky parcelné čísla týchto pozemkov/.

…...................................... …......................................

 telefonický kontakt podpis žiadateľa

**Prílohy k žiadosti:**

1) **právoplatné kolaudačné rozhodnutie** /overená fotokópia/ ak ho stavba vyžadovala; ak sa budova nekolauduje, alebo príslušný orgán od jej kolaudácie upustil, stavebník predloží príslušné povolenie stavebného úradu na uskutočnenie stavby, z ktorého vyplýva, že stavba nevyžadovala kolaudáciu**; pri rozostavanej stavbe stavebné povolenie**

2) **doklad o vlastníctve pozemku(ov) alebo doklad o inom práve k pozemku(om) zastavanému stavbou**

3) **zameranie adresného bodu /**geodetické zameraniehlavného vstupu(ov) do budovy - §3 ods. 4 zákona č. 125/2015 Z. z. a vykonávacej vyhlášky č. 142/2015 Z. z. tohto zákona/

4) **údaj o tom, či sa v budove nachádzajú byty a údaje o počte bytov, číslach bytov a ich rozmiestnení na jednotlivých podlažiach; v prípade viacerých hlavných vstupoch do budovy údaj o tom, ktoré byty (číslo a podlažie) prislúchajú k jednotlivým hlavným vstupom /**ak sa v budove nachádza byt(y)/ **pri väčšom počte bytov uviesť v osobitnej prílohe**

5) v prípade, ak stavebník už neexistuje /právnická osoba zanikla, fyzická osoba nežije/, žiadateľ preukáže právne nástupníctvo stavebníka

6) ak žiadosť nepodá stavebník, žiadateľ predloží splnomocnenie na zastupovanie

***Poučenie:***

*Súpisné a orientačné číslo sa určujú budove v lehote 30 dní odo dňa doručenia úplnej žiadosti podľa poradia, v akom bola žiadosť mestu doručená!*

**Príloha č. 4**

**Meno, priezvisko, adresa žiadateľa**....................................................................................................

................................................................................................................................................................

**Názov organizácie, IČO, sídlo** …........................................................................................................

…............................................................................................................................................................

 **Mesto Nováky**

 Mestský úrad

 Námestie SNP č. 349/10

 **972 71 Nováky**

**Žiadosť o zmenu alebo zrušenie súpisného, orientačného čísla budove**

Podľa §2c ods. 3 zákona č. 369/1990 Zb. o obecnom zriadení v znení neskorších predpisov a §6 ods. 1 vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb v znení neskorších predpisov, žiadam o ***zmenu, zrušenie*** *\**

* súpisného čísla
* orientačného čísla

**Žiadateľ** /podľa §2c ods. 3 zákona č. 369/1990 Zb. o obecnom zriadení v znení neskorších predpisov osoba určená v kolaudačnom rozhodnutí/:

**Fyzická osoba:** /meno, priezvisko, trvalý pobyt stavebníka/

**Právnická osoba:** /názov, sídlo, IČO/

..............................................................................................................................................................................................................................................................................................................................

**Pozemok, na ktorom je budova postavená:**

**mesto**.....................................................................................................................................................

**ulica**.......................................................................................................................................................

**katastrálne územie**..........................................................................................................................….

**parcela číslo**..........................................................................................................................................

***/ak je budova postavená na viacerých pozemkoch, uvedú sa všetky parcelné čísla týchto pozemkov/.***

**Odôvodnenie žiadosti:**

................................................................................................................................................................................................................................................................................................................................

 …...................................... …......................................

 telefonický kontakt podpis žiadateľa

**Prílohy k žiadosti:**

1. **doklad o vlastníctve budovy alebo doklad o inom práve k budove**
2. **zameranie adresného bodu /**geodetické zameraniehlavného vstupu(ov) do budovy - § 3 ods. 4 zákona č. 125/2015 Z. z. a vykonávacej vyhlášky č. 142/2015 Z. z. tohto zákona/ ak má vplyv na zmenu súpisného a orientačného čísla
3. **dokumenty, ktoré sú podkladom na odôvodnenie žiadosti** *(v prípade, že stavba zanikla napríklad doklad o odstránení stavby ....)*
4. ak žiadosť nepodá stavebník, žiadateľ predloží splnomocnenie na zastupovanie